
REFERAT

privind stabilirea criteriilor şi obiectivelor de performanţă ale R.A.T. Timişoara
Având în vedere solicitarea R.A.T. Timişoara de modificare a criteriilor şi obiectivelor de performanţă şi aprobarea acestora prin hotărâre de consiliul local pentru anul 2006;
Având în vedere aprobarea „Studiului de rentabilizare şi modernizare a activităţii R.A.T. Timişoara în vederea armonizării cu standardele europene” prin H.C.L. nr. 36/31.01.2006, în care se prevede punere în aplicare a prevederilor studiu începând cu data de 01.03.2006;
Indicatorul „productivitatea muncii” a fost modificat în sensul creşterii cu 30% a acestuia având în vedere subvenţia pe care R.A.T. Timişoara o primeşte integral în anul 2006 faţă de anul 2005 când a fost primită doar în ultimele 6 luni ale anului. Menţionăm că subvenţia este de 30% raportată la cheltuielile de transport ale R.A.T. Timişoara;
Pentru a îmbunătăţii performanţele economice ale regiei indicatorul „grad de îndatorare” a fost redus la cota procentuală de 30%, având în vedere că în cursul anului 2006 se va acorda în întregime subvenţia la cheltuiala de transport pentru anul 2006.

Pentru respectarea dispoziţiilor legale şi a întăririi disciplinei financiare la nivel de regie privind rambursarea datoriilor şi respectarea Legii insolvenţei nr. 85/21.04.2006; indicatorul „perioada de rambursare a datoriilor” a fost redus de la maxim 180 de zile la maxim 120 de zile având în vedere experienţa exerciţiilor financiare ai anilor trecuţi când s-au constatat plăţi de dobânzi şi penalităţi nejustificate.

Pentru a îmbunătăţii performanţele R.A.T. Timişoara din punct de vedere al exploatării tehnice şi comerciale a parcului mijloacelor de transport utilizate în transportul urban de călători au fost introduşi noi indicatori de performanţă la nivelul managementului regiei:
· Ponderea turelor nerealizate;
· Implementarea studiului de rentabilizare şi modernizare a activităţii R.A.T. Timişoara în vederea armonizării cu standardele europene, conform HCL nr. 36/31.01.2006;
· Viteza de exploatare medie pe linii pentru zile lucrătoare şi nelucrătoare la tramvai va fi de minim 15 km/h;
· Viteza de exploatare medie pe linii pentru zile lucrătoare şi nelucrătoare la troleibuz va fi de minim 13 km/h;
· Viteza de exploatare medie pe linii pentru zile lucrătoare şi nelucrătoare la autobuz va fi de minim 17 km/h;
· Coeficientul de utilizare a parcului.
Aceşti indicatori au fost introduşi în ideea de a asigura un control mai bun asupra calităţii transportului urban de călători precum şi asigurarea unui climat atractiv şi eficient pentru cetăţenii municipiului Timişoara.
Propunem aprobarea criteriilor şi obiectivelor de performanţă ale R.A.T. Timişoara pentru anul 2006.

